Enggang Bulu

Enggang Bulu (Berenicornis comatus), Enggang jambul putih, atau enggang jambul panjang, ialah spesies enggang dalam keluarga Bucerotidae. Ia kadangkala dikelirukan dengan Enggang-Kumbang Kepala Putih dari Afrika.

 Taksonomi 
Ia ialah ekajenis dalam genus Berenicornis, walaupun kekadang Enggang-Kumbang Kepala Putih dimasukkan dalam genus tersebut manakala enggang jambul putih pula dimasukkan dalam genus Aceros.Clements, J. F. 2007. 

 Pemerihalan 
kanan|thumb|227x227px| Jantan (kanan) dan betina (kiri)
Ia bersaiz besar, mencapai panjang  dan berat . Betina lebih kecil daripada jantan. Buluannya hitam dan putih. Kepala, leher, dada, dan ekornya putih, manakala buluan selebihnya hitam. Ia berbulu jambul putih. Di antara mata dan paruh dan pada tekaknya terdapat kulit biru gelap yang terdedah. Paruhnya kebanyakannya hitam, dengan pangkal kekuningan. Seperti kebanyakan enggang, ia mempunyai cula kehitaman di atas paruhnya. Betina mempunyai leher dan bahagian bawah hitam.

 Pemakanan 
Ia bersifat wilayah dan memakan pelbagai buah-buahan, gerok, artropod, dan larva.

 Taburan 
Ia terdapat di Semenanjung Tanah Melayu, Sumatera, dan Borneo.

 Habitat 
Ia mendiami hutan hujan pada ketinggian rendah dan sederhana, biasanya pada ketinggian di bawah 900 meter. Ia juga boleh didapati di ladang buah-buahan, kelapa sawit, dan getah. Ia diancam oleh kemusnahan habitat.

 Tingkah laku 
Betina menelurkan dua biji telur putih di dalam lubang pokok, kemudian mengurung dirinya dengan menghalang laluan masuk ke dalam sarang menggunakan najis, serpihan, dan lumpur. Jantan, burung dewasa, dan burung muda lain membentuk kumpulan kerjasama, memberi makan kepada betina membiak dan anak melalui lubang yang sempit. Betina memecahkan "dinding" dan meninggalkan sarang apabila anak boleh terbang.

 Status pemuliharaan 
Habitat hutan yang menjadi tumpuannya semakin berkurang sejak beberapa tahun kebelakangan ini. Disebabkan ini, ia statusnya telah ditukar dari Hampir Terancam menjadi Terancam dalam Senarai Merah IUCN pada 2018.

 Rujukan 

Kategori:Spesies terancam Senarai Merah IUCN
Kategori:Berenicornis